| Windows-versioiden markkinaosuudet työpöytätietokoneissa |
| --- |
|  |  |  |  |  |
| **Windows 10** |    | 71.76% |
| Windows 7 |    | 13.06% |
| Windows 11 |    | 10.07% |
| Windows 8.1 |    | 3.07% |
| Windows 8 |    | 1.38% |
| Windows XP |    | 0.40% |
| Muut |    | 0.26% |
| Windows-versioiden markkinaosuudet työpöytätietokoneissa 9. toukokuuta 2022 StatCounterin ilmoittamana. Mukaan ei ole laskettu palvelimien eikä mobiililaitteiden käyttöjärjestelmiä. |


| Windows-versioiden markkinaosuudet työpöytätietokoneissa |
| --- |
|  |  |  |  |  |
| Windows 10 |    | 52,42 % |
| Windows 7 |    | 35,65 % |
| Windows 8.1 |    | 6,96 % |
| Windows XP |    | 2,35 % |
| Windows 8 |    | 1,94 % |
| Windows Vista |    | 0,62 % |
| Windows-versioiden markkinaosuudet työpöytätietokoneissa joulukuussa 2018 StatCounterin ilmoittamana. Mukaan ei ole laskettu palvelimien eikä mobiililaitteiden käyttöjärjestelmiä. |

**Windows 8** on Microsoftin Windows-perheeseen kuuluva käyttöjärjestelmä, joka on Windows 7:n seuraaja. Windows 8 tuli yleisesti saataville 26. lokakuuta 2012.

Windows 8 sisälsi uuden taulutietokoneille optimoidun aloitusnäytön, joka esiteltiin virallisesti ensi kertaa D9-konferenssissa kesäkuussa 2011. Ulkonäöltään se muistuttaa Windows Phonen käyttöliittymää. Käyttöliittymän "tapahtumaruutuihin" (live tiles) lukeutuvat mm. Windows Store, Internet Explorer 10 sekä työpöytätila, joka on yhteensopiva perinteisten Windows-sovellusten kanssa.

Snap-ominaisuus: Xbox Music- sekä Valokuvat-sovellukset kiinnitettynä sivupalkkiin ruudun oikeassa reunassa
Windows 8:a pidetään Windows Vistan ohella yhtenä Microsoftin suurimmista flopeista.

Vuonna 2013 julkaistiin Windows 8:lle ilmainen päivitys **Windows 8.1**. Tämä versio palautti Käynnistä-painikkeen, ja oletusasetuksilla käyttöjärjestelmä siirtyy sisäänkirjautumisen jälkeen suoraan työpöytänäkymään aloitusnäytön sijaan. Windows 8.1 sisälsi myös monia muita käytettävyyttä helpottavia/parantavia ominaisuuksia, joita alkuperäisessä Windows 8:ssa on kritisoitu.

30. syyskuuta 2014 Microsoft järjesti kutsuvierastilaisuuden, jossa se julkisti Windows 8.1:n seuraajan olevan Windows 10 (tunnettiin aikaisemmin nimillä *Threshold* ja *Windows 9*).

Windows 8:n työpöytänäkymä

Uudet ominaisuudet
------------------

Windows 8:n uusia ominaisuuksia ovat muiden muassa natiivi USB 3.0 -tuki (ilman kolmannen osapuolen ajurin latausta), tuki ISO- ja VHD-levykuvien lukemiselle, uusi aloitusnäyttö, tapahtumaruudut ja uusi valintanauhaan perustuva Windows Resurssienhallinta. Samalla käyttöjärjestelmän käynnistymisnopeutta on parannettu HybridBootin avulla, joka ei sulje käyttöjärjestelmää perinteiseen tapaan kokonaan. Järjestelmän muistinhallintaan on tehty myös useita optimointeja.

Käyttöjärjestelmän suojaukseen on panostettu muun muassa Secure Boot -ominaisuudella. UEFI-firmwareen liittyvä ominaisuus estää allekirjoittamattomien ohjelmien suorittamisen käynnistyksen yhteydessä. Piirre on herättänyt vastustusta esimerkiksi Linux-yhteisössä, koska se voi hankaloittaa tietokoneen käyttöjärjestelmän vaihtamista.

Windows 8:n laitteistovaatimukset ovat muutoin samanlaiset kuin Windows 7:ssä, mutta uusien Modern UI -sovellusten käyttämiseen tarvitaan näyttölaitteelta vähintään 1 024 × 768 pikselin resoluutio. Käytännössä rajoitus tulee vastaan ainoastaan vanhemmissa minikannettavissa joiden näytön resoluutio on 1 024 × 600.

Myyntipaketit
-------------

### Windows 8

Windows 8 on perustyyppinen julkaisu x86-32- ja x86-64-arkkitehtuureille. Julkaisu on lähinnä tarkoitettu kotikäyttöön. Järjestelmä sisältää kaikki Windows 8:n perusuudistukset.

### Windows 8 Pro

Windows 8 Pro on Windows 7:n Professional- ja Ultimate-versioiden seuraaja ja on tarkoitettu lähinnä harrastus- ja yrityskäyttöön.

### Windows 8 Enterprise

Windows 8 Enterprise vastaa ominaisuuksiltaan Windows 8 Pro -versiota, mutta mukana on lähinnä tietotekniikkayritysten käyttöön tarkoitettuja ominaisuuksia.

### Windows RT

*Pääartikkeli: Windows RT*
Windows RT on kannettaville laitteille suunnattu versio Windows 8:sta. Windows RT tukee ainoastaan ARM-pohjaisia prosessoreita, eikä sitä voi ostaa erikseen.
Windows RT:ssä voi käyttää vain Windows-kaupasta ladattuja sovelluksia, lukuun ottamatta Internet Explorerin työpöytäversiota, resurssienhallintaa sekä Microsoft Office 2013 RT -versiota.

Elinkaari
---------

Windows 8:n ilmainen tuotetuki päättyi 9. tammikuuta 2018, mutta extended-tuen (kriittiset tietoturvapäivitykset) jatkuivat 10. tammikuuta 2023 asti.

Lähteet
-------

1. 1 2  Desktop Windows Version Market Share Worldwide *StatCounter*.  2022. gs.statcounter.com. Viitattu 10.02.2023. (englanniksi)
2. ↑  LeBlanc, Brandon: Windows 8 has reached the RTM milestone *The Windows Blog*.  1.8.2012. Microsoft Corporation. Viitattu 28.8.2012. (englanniksi)
3. ↑  LeBlanc, Brandon: Windows 8 will be available on… *The Windows Blog*.  18.7.2012. Microsoft Corporation. Viitattu 28.8.2012. (englanniksi)
4. ↑  Microsoft gives the first official look of Windows 8 touch interface, Ars Technica
5. ↑
6. ↑  Microsoft esitteli Windows 8:n uutta resurssienhallintaa Hardware.fi. Viitattu 15.9.2011.
7. ↑  Windows 8 osaa lukea ISO- ja VHD-tiedostoja – uusi käynnistysvalikko videolla? Hardware.fi. Viitattu 15.9.2011.
8. ↑  Windows 8 käynnistyy parhaimmillaan muutamassa sekunnissa Hardware.fi. Viitattu 15.9.2011.
9. ↑  Windows 8 järkeistää muistinkäyttöä Hardware.fi. Viitattu 12.10.2011.
10. ↑  Linuxin asentaminen Windows 8 -koneisiin aiempaa hankalampaa Hardware.fi. Viitattu 1.11.2011.
11. ↑  Linux-valmistajat vetoavat dual-boot-ominaisuuden puolesta Hardware.fi. Viitattu 1.11.2011.
12. ↑  Microsoft Developer Network: Guidelines for scaling to screens (Windows Store apps)
13. ↑  Microsoft: Here are the four editions of Windows 8 *ZDNET*. Viitattu 3.12.2022. (englanniksi)
14. ↑  Announcing the Windows 8 Editions *blogs.windows.com*.  16.4.2012.  Arkistoitu 2.8.2014. Viitattu 3.12.2022.
15. ↑  Microsoft Names Windows 8 Editions, Unveils ARM-Based 'Windows RT' -- Redmond Channel Partner
16. ↑   Windows: Windows-elinkaaren tietosivu (suomeksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Windows 8**.
* Virallinen sivusto (arkistoitu)

|  |  |  |  |
| --- | --- | --- | --- |
|  | Edeltäjä:**Windows 7** | **Windows-versiot** | Seuraaja:**Windows 10** |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
Microsoft Windows |
| --- |
|  |
| MS-DOS-pohjaiset | 
* 1.0
* 2.0
* 3.x
* 95
* 98
* Me

 |
|  |
| NT-pohjaiset | 
* 3.1
* 3.5
* 3.51
* 4.0
* 2000
* XP
* Server 2003
* FLP
* Vista
* Server 2008
* 7
* 8
* RT
* Server 2012
* 8.1
* 10
* Server 2016
* 10 S
* Server 2019
* 11
* Server 2022

 |
|  |
| CE-pohjaiset | 
* 2.0
* 3.0
* 4.0
* 5.0
* 6.0
* Mobile
* WP

 |

 |